Na temelju članka 48. Zakona o lokalnoj i područnoj (regionalnoj) samoupravi („Narodne novine”, broj 19/13 – pročišćeni tekst, 137/15, 123/17, 98/19 i 144/20), članka 56. i članka 94. Statuta Brodsko-posavske županije („Službeni vjesnik Brodsko-posavske županije“, broj 15/13 – pročišćeni tekst, 4/18, 5/20 i 7/21), članka 15. Programa potpore male vrijednosti u poljoprivredi na području Brodsko-posavske županije za razdoblje 2021. – 2027. godine („Službeni vjesnik Brodsko-posavske županije“, broj 31/2021. i 12/2022.), Župan Brodsko-posavske županije donosi

**ODLUKU**

**o objavi Javnog poziva za dodjelu potpora male vrijednosti za nabavku mehanizacije, strojeva i opreme za primarnu poljoprivrednu proizvodnju na području Brodsko-posavske županije za 2023. godinu**

**Članak 1.**

Raspisuje se Javni poziv za dodjelu potpora male vrijednosti za nabavku mehanizacije, strojeva i opreme za primarnu poljoprivrednu proizvodnju temeljem Programa potpore male vrijednosti u poljoprivredi na području Brodsko-posavske županije za razdoblje 2021.-2027. godinu (u daljnjem tekstu: Javni poziv) za:

* MJERA 1.9. Potpora za nabavku mehanizacije, strojeva i opreme za primarnu poljoprivrednu proizvodnju

Tekst Javnog poziva je sastavni dio ove Odluke.

**Članak 2.**

Korisnici potpora po ovom Programu su fizičke i pravne osobe upisane u Upisnik poljoprivrednika ili u Upisnik obiteljskih poljoprivrednih gospodarstava koji su ostvarili ulaganja prema propisanim podjemarama.

Potpora se može ostvariti za nabavu nove mehanizacije, strojeva i opreme za primarnu poljoprivrednu proizvodnju, od ovlaštenih trgovačkih društava (trgovaca, distributera):

- u povrćarstvu, ratarstvu, voćarstvu, vinogradarstvu, ljekovitom bilju, uljaricama, stočarstvu, pčelarstvu i dr.

Potpora se odobrava za nabavu specijaliziranih malčera za voćarstvo i vinogradarstvo opremljenih sustavom za unutar rednu obradu.

Intenzitet potpore po korisniku:

* do 50% prihvatljivih troškova po računu, a najviše 1.327,23 eura po korisniku godišnje,
* do 50% ukupnih troškova po računu, a najviše 1.592,67 eura po korisniku godišnje za profesionalne i ekološke poljoprivrednike,
* do 70% ukupnih troškova po računu, a najviše 1.990,84 eura po korisniku godišnje za mlade poljoprivrednike

Za korisnike potpora male vrijednosti koji su u sustavu PDV-a troškovi PDV-a nisu prihvatljivi pri odobravanju potpore.

Svi priloženi računi moraju imati dokaz o izvršenom plaćanju.

**Članak 3.**

Javni poziv će se objaviti na službenim mrežnim stranicama Brodsko-posavske županije [www.bpz.hr](http://www.bpz.hr)

**Članak 4.**

Sredstva za provođenje ove Odluke u ukupnom iznosu do 185.813,00 eura osigurana su u Proračunu Brodsko-posavske županije za 2023. godinu, Razdjel 005 Upravni odjel za gospodarstvo i poljoprivredu, aktivnost A410001 Poticanje ulaganja, Pozicija R0157.1.

**Članak 5.**

Ova Odluka stupa na snagu danom donošenja i objavit će se na službenim mrežnim stranicama Brodsko-posavske županije [www.bpz.hr](http://www.bpz.hr)

**ŽUPAN**

**dr.sc. Danijel Marušić, dr.med.vet.**

KLASA:320-05/23-01/25

URBROJ: 2178-04-02/06-23-01

Slavonski Brod, 28. travnja 2023.